শশিকলা দানী
বিদূষী শশীকলা দানী (কন্নড়: ವಿದೂಷಿ ಶಶಿಕಲಾ ದಾನಿ, ইংরেজি: Vidushi Shashikala Dani) হচ্ছেন ভারতীয় হিন্দুস্তানি ধ্রুপদী সংগীতের একজন জলতরঙ্গ বাদক। অল ইন্ডিয়া রেডিওতে এ-গ্রেড সম্মান অর্জন করা ভারতের খুব কমসংখ্যক জলতরঙ্গ বাদকদের ভিতরে তিনি অন্যতম। জলতরঙ্গের বাহিরেও তিনি হারমোনিয়াম, সেতার, বেহালা, দিলরুবা ও তবলা পরিবেশন করতে জানেন। হিন্দুস্তানি ধ্রুপদী সঙ্গীতের আওতাধীন 'গমকা' শ্রেণিতে তিনি অল ইন্ডিয়া রেডিওর একজন স্বীকৃতিপ্রাপ্ত কণ্ঠশিল্পী।